钦定古今图书集成/明伦汇编/闺媛典/第119卷 > 袁粲母王氏
## 钦定古今图书集成/明伦汇编/闺媛典/第119卷 > 袁粲母王氏

按《江宁府志》：王氏，宋太尉长史诞之女。适袁氏，生粲
而夫卒。粲尚幼，孤寒无依，纺绩以供朝夕。粲尝以事
忤宋孝武，坐征下狱。王候孝武出，负砖叩头，因至伤
目。粲疾，王忧念特甚，梦粲父曰：“愍孙疾，无忧，将为国
器，但恐富贵终当倾灭耳。”及粲贵，王恒以梦言为戒，
粲因自损抑，后因讨萧道成，死于石头城。